Covid-19-statistieke: Nog 250 sterf(Foto: Insung Yoon/Unsplash) Altesaam 421 996 bevestigde gevalle van die koronavirus wat Covid-19 veroorsaak, is nou reeds in Suid-Afrika aangemeld. Zweli Mkhize, minister van gesondheid, het Vrydagaand in sy gebruiklike verklaring gesê nog 250 pasiënte het intussen weens Covid-19 gesterf. Dié sterftes is onderskeidelik in Gauteng (139), die Oos-Kaap (13), KwaZulu-Natal (50), die Wes-Kaap (47) en in die Vrystaat (1) aangemeld. Dít bring die land se dodetal op 6 343 te staan. Volgens Mkhize het 245 771 pasiënte in Suid-Afrika egter reeds van die virus herstel. Dít dui op ŉ herstelkoers van 58%. Altesaam 2 685 488 toetse is tot dusver in die land uitgevoer waarvan 52 382 sedert die vorige verklaring gedoen is. Die meerderheid toetse is in die openbare sektor uitgevoer. Sterftes en persone wat herstel het: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.